CELEX: 22010D0054
Language: lt
Date: 1272585600000
Title: 2010 m. balandžio 30 d. EEE jungtinio komiteto sprendimas Nr. 54/2010, iš dalies keičiantis EEE susitarimo XVIII priedą (Darbuotojų sveikata ir sauga, darbo teisė ir vienodas požiūris į vyrus ir moteris)

15.7.2010   
            
            
               LT
            
            
               Europos Sąjungos oficialusis leidinys
            
            
               L 181/22
            
         EEE JUNGTINIO KOMITETO SPRENDIMAS
   Nr. 54/2010
   2010 m. balandžio 30 d.
   iš dalies keičiantis EEE susitarimo XVIII priedą (Darbuotojų sveikata ir sauga, darbo teisė ir vienodas požiūris į vyrus ir moteris)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo XVIII priedas buvo iš dalies pakeistas 2009 m. gruodžio 4 d. EEE jungtinio komiteto sprendimu Nr. 147/2009 (1).
            
         
               (2)
            
            
               Į Susitarimą turi būti įtraukta 2009 m. gegužės 6 d. Europos Parlamento ir Tarybos direktyva 2009/38/EB dėl Europos darbo tarybos steigimo arba Bendrijos mastu veikiančių įmonių ir Bendrijos mastu veikiančių įmonių grupių darbuotojų informavimo bei konsultavimosi su jais tvarkos nustatymo (nauja redakcija) (2).
            
         
               (3)
            
            
               Direktyva 2009/38/EB nuo 2011 m. birželio 6 d. panaikinama Tarybos direktyva 94/45/EB (3), kuri yra įtraukta į Susitarimą ir todėl pagal Susitarimą turi būti panaikinta nuo 2011 m. birželio 6 d.,
            
         NUSPRENDĖ:
   1 straipsnis
   Susitarimo XVIII priedas iš dalies keičiamas taip:
   
               1.
            
            
               Dabartinis 27 punktas (Tarybos direktyva 94/45/EB) pernumeruojamas į 27a punktą.
            
         
               2.
            
            
               Po 26 punkto (Tarybos direktyva 92/56/EEB išbraukta) įterpiamas šis punktas:
               
                           „27.
                        
                        
                           
                              32009 L 0038: 2009 m. gegužės 6 d. Europos Parlamento ir Tarybos direktyva 2009/38/EB dėl Europos darbo tarybos steigimo arba Bendrijos mastu veikiančių įmonių ir Bendrijos mastu veikiančių įmonių grupių darbuotojų informavimo bei konsultavimosi su jais tvarkos nustatymo (nauja redakcija) (OL L 122, 2009 5 16, p. 28).“
                        
                     
         
               3.
            
            
               Naujojo 27a punkto (Tarybos direktyva 94/45/EEB) tekstas nuo 2011 m. birželio 6 d. išbraukiamas.
            
         2 straipsnis
   Direktyvos 2009/38/EB tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   3 straipsnis
   Šis sprendimas įsigalioja 2010 m. gegužės 1 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje 2010 m. balandžio 30 d.
      
         
            EEE jungtinio komiteto vardu
         
         
            Pirmininkas
         
         Alan SEATTER
      
   
   
      (1)  OL L 62, 2010 3 11, p. 45.
   
      (2)  OL L 122, 2009 5 16, p. 28.
   
      (3)  OL L 254, 1994 9 30, p. 64.
   
      (4)  Konstituciniai reikalavimai nurodyti.